To mænd fra Kosovo og Albanien er blevet udvist for besiddelse af et kilo kokain. Det fortæller anklager ved Nordjyllands Politi, Mads Iversen. Politiet kom på sporet af de to mænd, fordi de fik et tip om, at de solgte kokain i en Snapchat-gruppe. Politiet arrangerede et møde med de to mænd i Hjørring, hvor den albanske mand solgte 10 gram kokain til ordensmagten. Derudover gemte den albanske mand 20 gram kokain i sine underbukser. Alabaneren kørte i en bil, der hørte til på en adresse på Feggesundvej i Aalborg, og det fik politiet til at ransage adressen. Her fandt de yderligere 720 gram kokain i lejligheden, ligesom der blev beslaget en masse telefoner, vakkumposer en digital vægt, en pengetæller og 27.000 kroner. På telefonerne kunne politiet se, at albaneren havde været ganske aktiv med at sælge kokain. Politiet mente, at han havde solgt yderligere 750 gram, men retten fandt kun bevis for, at han havde solgt 250 gram kokain. Lejligheden tilhørte manden fra Kosovo, der påstod, at han ikke havde kendskab til kokainen, der befandt sig i hans lejlighed. Men da politiet havde observeret ham forsøge skjule kokainen i en grill i baghaven, fandt retten det bevist, at han havde kendskab til det. Den albanske mand fik fire års fængsel og er blevet udvist af Danmark for bestandigt. Han modtog sin dom - mens manden fra Kosovo fik 3,5 års fængsel og er blevet udvist i seks år. Han ankede dommen på stedet.

Opsummering:
To mænd blev fældet, efter de havde solgt kokain fra en Snapchat-gruppe til en politibetjent.